У складу са одредбама члана 38. и 39. Закона о спорту („Службени лист РС“, бр.10/16), на оснивачкој скупштини одржаној дана 01.05.2019.године у Ушћу, усвојен је следећи:

**ОСНИВАЧКИ АКТ**

**СПОРТСКОГ УДРУЖЕЊА ПЛАНИНАРСКО ДРУШТВО „РАДОЧЕЛО“**

Оснивачи:

1. Горан Николић, са пребивалиштем у Ушћу, Улица Ибарских рудара бр 9,

2. Радиша Бошковић, са пребивалиштем у Ушћу, Улица Ибарских рудара бр.9,

3. Милош Ђоковић, са пребивалиштем у Ушћу, Улица 7. Јула 235а

оснивају спортско удружење: Планинарско друштво "Радочело“, Ушће, Смиље Бујаковић бр. 89

Удружење сe оснива ради остваривања следећих циљева:

1) успостављање организационе структуре, достизање планинарских вештина, знања и признања, развијење спортских активности и делатности од интереса за планинарство;

2) окупљање чланова свих узраста и других грађана, који желе да у природи остварују своја интересовања за спорт, рекреацију, обуку у планинарским вештинама и знању, дружењу, социјализацији и друго;

3) подстицање развоја спортских такмичења у планинарским дисциплинама;

4) подстицање развоја квалитетних спортиста у планинарству свих узраста, посебно млађих перспективних категорија;

5) неговање и развој планинарске етике и исправан однос према природи и потреби њеног очувања;

6) ширење знања и подизање свести о вредности планина и природе уопште;

7) упознавање чланова са свим вредностима природе, условима за одлазак у планину, мерама превентиве и контролом ризика од незгода у планинама, као и упознавање са начинима указивања прве помоћи и основним знањима о спасавању;

8) повезивање Друштва са другим клубовима, организацијама и институцијама које у свом раду имају исте или сличне циљеве усмерене ка развоју и заштити природних подручја;

9) повезивање Друштва са другим националним спортским организацијама које развијају спортско-рекреативне дисциплине у природи и планинама;

10) стварање услова за постизање врхунских спортских резултата;

11) реализација планинарских активности чланова Друштва;

12) усклађивање активности својих чланова;

13)заступање спортских интереса чланова Друштва;

14) обезбеђивање стручне помоћи члановима у унапређивању њиховог рада;

15) организација едукације чланова Друштва и других грађана;

16) јачање спортског морала и спортског духа код својих чланова;

17) учествовање у изградњи, одржавању и управљању спортским објектима и теренима који су потребни Друштву;

18) издавање публикација о спортским и другим активностима Друштва;

19) учествовање у активностима на заштити животне средине;

20) обављање и друге активности у циљу развоја планинарског спорта;

21) уређивање питања од заједничког интереса.

За заступање удружења овлашћени су:

1. Горан Николић, са пребивалиштем у Ушћу, Улица Ибарских рудара бр.9

Оснивачи:

1. Горан Николић, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Радиша Бошковић,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Милош Ђоковић ,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_